paragraph_text: Glazbena karijera Alberta Misaka obilježena je suradnjom sa školskim prijateljem Edekom Bartzom koji je rođen u kampu u Sovjetskom Savezu 1946. godine. Potaknuti glazbenim stvaralaštvom newyorškog rabina Shloma Carlebacha, Misak i Bartz su počeli istraživati svoje židovsko porijeklo. U šezdesetim su dvojica prijatelja radili kao elektrotehničari ili prodavači muzičkih ploča, a naveče i vikendom su i svirali glazbu. 1966. osnovali su i grupu Les Sabres. Inspirirani filmom Yidl mitn Fidl počeli su istraživati jevrejsku jidiš glazbu uz učenje jidiša. Tada su odabrali djevojačka prezimena svojih majki, Geduldig un Thimann, kao naziv svog dua. Njihove majke su sa zabrinutošću promatrale ovu odluku bojeći se reakcija javnosti i otvorenog nasilja zbog javnog pokazivanja židovskog identiteta u rigidnoj klimi poslijeratne Austrije.